Etter examen artium på Lillehammer i 1900 og examen philosophicum året efter i Kristiania, fikk han jobb på deltid ved Deichmanske bibliotek, fra 1905 i fast stilling som underbibliotekar og fagsjef. Han ble sjef i 1914 da han overtok etter avdøde Haakon Nyhuus (1866–1913) og hadde studiereiser til utlandet, blant andre Tyskland og Østerrike i 1906, England i 1910 og USA i 1919 og 1923. Han var sjef i Norsk Bibliotekforening fra 1917 til 1918.